কিন্তু বড়পর্দার কাজ পেতে যে ৯ বছর সময় লাগল সঞ্চারীর, সেই নিয়ে কি তাঁর মনে কোনও অভিমান রয়েছে? উত্তরে জানালেন অভিনেত্রী যে তাঁর একেবারেই কোনও অভিমান নেই। কারণটাও জানালেন, ‘‘আমাকে অনেকে জিজ্ঞেস করেছে যে ভবিষ্যতে নিজেকে কোথায় দেখতে চাও? ছবিতে, টেলিভিশনে নাকি অ্যাড শ্যুটে। আমি সবাইকেই বলেছি এবং আবারও বলছি যে আমি নিজেকে সেই জায়গাতেই দেখতে চাই যে, আমি যে কাজই করি না কেন, সেটা যেন ওয়ান শট ওকে হয়। ‘কলের গান’-এর শ্যুটিংয়ের লাস্ট শটের পরে প্রযোজক-পরিচালক যখন ক্ল্যাপ করেছেন, সেটা আমার কাছে সবচেয়ে বড় প্রাপ্তি যে আমাকে যাঁরা সিলেক্ট করেছেন তাঁদের আমার কাজ ভাল লেগেছে। তিনটে বিষয়কে আমি সব সময় মানি— লাক, ঈশ্বর ও আমার পরিশ্রম।’’